
הסיפור של פריאנקה

[תגיות: הודו, עבדות, משק בית, 2007] 

מבוסס על תצהירה של פריאנקה מינואר 2009. בת 25 בזמן התצהיר. 

נולדתי לא רחוק מבומביי. עבדתי כאחות בבית חולים. חייתי עם אמא שלי שלא עבדה. אבא שלי התחתן עם אישה נוספת. אני לא נשואה.
שכנה שלי שעבדה בישראל אמרה לי שאם אני צריכה כאן עבודה טובה תעזור לי. נתנה לי שם של אדם - באסקר, מהגר עבודה הודי שנמצא כאן ונמצא בקשר עם סוכנות ישראלית. יצרתי איתו קשר מהודו בטלפון והוא אמר שאם אתן לו 8,000$, תהיה לי עבודה. שילמתי למשפחה שלו – אולי אח שלו - בהודו. הוא עשה לי ויזה. הוא אמר לי שזו תהיה עבודה בטיפול במשפחה, 750$ לחודש ושאקבל כסף לסופ"ש ואוכל לצאת החוצה. 
הגעתי לישראל בספטמבר 2007. אף אחד לא בא לאסוף אותי משדה התעופה. התקשרתי הרבה פעמים לבאסקר, שידע שאני באה ולא בא. היו הרבה הודים שנחתו איתי. אחד מהם ידע מי זה באסקר ולקח אותי לביתו שבהרצליה. במשך יומיים הייתי בבית של באסקר עם עוד בערך 10 הודים, שכולם חיכו. היו בבית שלושה חדרים וסלון. אני ישנתי בסלון על ספה. אחרי יומיים הוא לקח אותי למעסיק בתל אביב. 
המעסיק הרשום שלי היה אדם שגר בגבעתיים, אבל המעסיק שלי בפועל היה הבן שלו, גלעד, שגר בתל אביב. גלעד אמר לי שאני צריכה לדאוג לילדים, לבישול, לניקיון וגיהוץ. היו שם שלושה ילדים – שני בנים, בני 7 ו-10, ובת בת שנתיים. א' ואשתו ניהלו עסק מהבית.
החדר שלי היה צמוד למטבח, מאד מאד קטן שאי אפשר אפילו לזוז בו רק לשכב לישון. לפעמים התלבשתי באמבטיה מרוב שזה קטן. הבגדים שלי היו מונחים בתיק קטן. מרוב שהחדר היה קטן השארתי את הבגדים אצל באסקר. 
בבוקר קמתי ב06:00 אירגנתי את הילדים לבית ספר, ניקיתי את הדירה ובישלתי. כשהילדים חוזרים אני מטפלת בהם, מנקה את הבית ומכינה ארוחת ערב, מגהצת. בערך ב 22:00 יום העבודה הסתיים. הייתה לי שעת מנוחה אחר הצהריים, בה הייתי צריכה להתקלח, לאכול ולנוח קצת.
לא יכולתי לישון בלילה, כי הרעש של הפריפריאנקהידר בחדר הסמוך הפריע כל הלילה. גם לא היה לי נח, כי ישנתי על שלושה מזרנים מתנפחים צמודים שזזו בלילה כל הזמן. אם הייתי משתעלת, המעסיקה הייתה זורקת את מה שנגעתי בו ואומרת לי "אם את חולה, אל תהיי פה". היא לא אהבה את זה. אני לא זוכרת איך קוראים לה, כי קראתי לה Mam. 
לא נתנו לי לצאת מהבית, לא נתנו לי חופש בסוף השבוע, או כסף עבור הסוף השבוע. ביקשתי מהם לצאת ולא נתנו לי. אם הם היו יוצאים הם היו נועלים אותי בבית. לא היה לי מפתח.  יום אחד אמרתי להם שיש לחברה שלי יומולדת ואמרתי שאני הולכת. התקשרתי לבאסקר ואמרתי לו – תגיד להם שאני לא חוזרת, בגלל התנאים והיחס. הוא דיבר איתם והם אמרו לי– למה את עוזבת? ואני אמרתי שאני לא יכולה להשאר ככה. 
עבדתי שם ארבעה חודשים. שילמו לי משכורת של 750$. לא שילמו על כך שלא קיבלתי חופשות ועבדתי בסופי שבוע. 

אחרי שעזבתי חזרתי לבית של באסקר. הוא נסע להודו לחודש ואמר לי חכי לי בבית. אנשים הודים נוספים גרו שם, עבדו וחזרו לשם בערב. לא יכולתי לחכות כ"כ הרבה זמן, לשבת בבית בלי לעבוד. הלכתי לסוכנות אחרת של נ', קרוב של באסקר. הוא אמר לי שימצא לי עבודה ו-ויזה. באסקר אמר לי לפני שהוא נסע לעשות ב/2 אז עשיתי את זה. נ' לקח אותי לבית בהרצליה, לאדם בשם ל' עבדתי שם שנה ולא נתנו לי ויזה. כל הזמן אמרו לי "מחר" ולא קרה כלום. נ' הפנה אותי לעו"ד שייצג אותי ואמר שצו שקיבלתי מבית המשפט מאפשר לי להישאר בישראל. חברים הודים אמרו לי שהנייר הזה לא מספיק טוב ואני צריכה ויזה. אמרתי ל-נ' שאני צריכה ויזה. הוא ביקש ממני 3,000$ לויזה. כמעט שנה אמר לי כל פעם "מחר", "שבוע הבא", "עוד חודש" ושום דבר לא קרה.
 כל התקופה הזו המשכתי לעבוד אצל ל'. בבית של ל' הייתי צריכה לנקות ולבשל לפעמים, כביסה וגיהוץ. כל יום שישי המשפחה הייתה באה והייתי צריכה להכין את המקום ולסדר. הוא חי עם אישתו. הם היו הולכים בבוקר לעבודה וחוזרים אחר הצהריים – ערב. 
כל היום הייתי מנקה את הבית –הבית היה גדול. הייתי מנקה ומבשלת ומגהצת. עבדתי מ 7:00 עד 14:00, ואז מ 17:00 עד 20:00. היה לי שם חדר עם מיטה וארון ויכולתי לקחת את חפצי מ-באסקר. הם היו משלמים לי כל חודש. במשך השבוע אם הייתי מבקשת היו נותנים לי לצאת, אבל לא ביקשתי. יצאתי רק בסוף שבוע החופשי.
ל' לא התייחס אלי יפה. הוא אמר לי "אני רוצה לגעת בך. לנשק אותך. לגעת לך בחזה. לשכב איתך". נגע בי בכח. היה מבקש ממני מסאז'. פחדתי. לפעמים עשיתי לו מסאז'. אם הייתי עוזבת לאן הייתי הולכת? אחר כך, כשהתיישבתי שם יותר, הייתי אומרת לו "לא", שאני לא כזאת. הוא היה אומר לי "מה, את לסבית שאת לא שוכבת איתי?". הוא היה דוחף אותי למיטה ובכיתי כל כך הרבה ונעלתי את עצמי בחדר. אמרתי לו שאם ימשיך – אעזוב ואספר לאשתו. אבל לא סיפרתי לה, כי אהבתי אותה. היא הייתה טובה. הקלטתי אותו אומר לי דברים כאלה בנייד שלי והורדתי את זה למחשב של החברה שלי. זה פשוט קרה כל כך הרבה פעמים. 

